Predică la pomenirea Sfinţilor mucenici lulita şi Chiric (15 iulie) - 
Deasupra tuturor iubirilor, iubirea lui Hristos 


Sfânta muceniţă lulita şi fiul său, Chiric, Turcia (ţ304) (s.v. 15 iulie / s.n. 28 iulie): 

Materiale despre Sfinţii mucenici lulita şi Chiric: 


https://independent.academia.edu/emystea/Sf-muc-lulita- % C5 9% 9Fi-Chiric-(15-iul 

Iubiţii mei, una dintre cele mai mari iubiri este iubirea de mamă,este iubirea mamei 
pentru copil, este atât de necesară încât o întâlnim şi la animale. Cât de mult îşi 
iubeşte oița mieluşelul, cât de mult îşi iubeşte vaca viţelul şi cât de mult îşi iubesc 
păsările puişorii lor. 


Istoria animalelor aminteşte multe exemple emoţionante: o barză care şi-a văzut 
cuibul arzând s-a năpustit în flăcări ca să-şi salveze puişorii;, vulturul care-şi 
construieşte cuibul pe stânci înalte nu lasă pe nimeni să se apropie de el. 


Această iubire care există la animale este un instinct de acea toate animalele 
acţionează în acelaşi fel, animalele nu se schimbă, nu vei întâlni animale care să 
aibă alte instincte, înclinații sau dorinţe. Cu omul nu se întâmplă la fel, iubirea 
omului, a mamei față de copil poate să se micşoreze sau să lipsească. 


Există mame care nu concep în nici un fel să-şi omoare pruncii, însă există şi altele 
care nu lasă să se nască nici un copil şi imediat ce aud primele tresăltări ale 
copilului în pântecele lor aleargă la clinici şi dezrădăcinează pe cele dinlăuntrul 
lor, floarea care a început să răsară. 


Dar nu există doar mamele lipsite de afecţiune, există şi copii lipsiţi de sentimente, 
copii care nu îşi respectă părinţii, copii care îşi înjură părinții, copii care pleacă în 
țări străine şi-şi fac averi mari, mănâncă şi se distrează şi nu arată nici o afecţiune 
şi nici un interes pentru nefericiţii părinți pe care i-au lăsat în patrie. 


Dar există şi alte cazuri, iubirea copiilor pentru copii ia o altă formă, devine o 
iubire exagerat de sentimentală care îi orbeşte pe părinţi şi transformă pe copii în 
idoli. Şi această iubire este ca un soare fierbinte care arde florile şi nu le lasă să se 
dezvolte. 


Se spune despre maimuţă că pe motiv că-şi iubeşte aşa de mult puii, îi strânge aşa 
de mult în braţe încât îi sufocă, aşa fac şi mulți părinţi, prin iubirea lor exagerată îşi 
sufocă copii, niciodată nu-i ceartă, niciodată nu le retează hatârurile. 


Aşadar mamele să aibă iubire faţă de copii lor, dar iubirea trebuie să fie cu măsură 
şi cumpătată şi înainte de toate, lângă această iubire a copiilor şi a soţilor să aibă 
iubire pentru Hristos. Da, să iubim pe copii, dar această iubire să nu ia forma 
idolatriei. A iubi trebuie să fie Hristos şi apoi să vină celelalte persoane, în ordine. 


O astfel de iubire armonioasă , iubire creştină care nu are nici lipsuri, nici exagerări 
vedem în viaţa Sfântului Chiric şi a Sfintei lulita care sunt sărbătoriți pe 15 iulie. 
Chiric era un copilaş, mama lui era lulita. O mamă şi un copil ce se iubeau gingaş. 
Rămâne ceasul în care aceştia doi, mama şi copilul au arătat că deasupra iubirii 
trupeşti, au iubirea lui Hristos. Şi datorită acestei iubiri erau gata să Jertfească orice 
iubire pământească. Toţi cei care vor să iubească creştineşte să citească Sinaxarul 
acestor Sfinţi. 


Ne aflăm în anii groaznicului persecutor al creştinilor Dioclețian, o mamă creştină 
cu copilul ei a fost nevoită să plece din patria ei, Iconia să treacă munţii şi văile şi 
să se ducă într-o altă ţară îndepărtată Seleucia Ciliciei, ca să scape de persecuție. 


Este lulita, această mamă a imitat-o pe Maica Domnului. Când Irod şi-a ascuțit 
săbiile ca să-i ucidă pe toţi copii, PreaSfânta Născătoare de Dumnezeu l-a luat în 
braţele ei pe Hristos, s-a dus departe în Egipt şi a rămas acolo până ce a murit Irod. 
Acelaşi lucru l-a făcut şi Iulita. 


Dar şi acolo unde lulita se refugiase n-a întârziat să ajungă persecuția. A fost 
denunţată ca creştină şi arestată. Situaţia ei era dificilă, Chiric cra mic şi avea 
nevoie de îngrijirea ei. Dacă ea era întemnițată şi omorâtă cine avea să îngrijească 
de micuțul Chiric, ce trebuia să facă? În ea se luptau două sentimente: pe de o 
parte iubirea faţă de copil, pe de altă parte iubirea față de Hristos. Dacă învingea 
prima, lulita ar fi devenit trădătoare a lui Hristos, dacă învingea a doua ulita ar fi 
devenit muceniţă şi copilul ei ar fi rămas pe de o parte orfan, dar ar fi fost sub 
ocrotirea lui Dumnezeu. 


lulita şi-a amintit de cuvintele lui Hristos care zice: “Cine iubeşte pe ai săi mai mult 
decât pe Mine, nu este vrednic de dragostea Mea.” Hristos vrea să-L iubim mai 
mult decât pe toţi şi dacă nevoia o cere să jertfim orice iubire pământească pentru 
EI. 


Cu siguranţă lulita şi-a făcut rugăciunea şi a luat marea hotărâre să le sacrifice toate 
pentru Hristos. Şi Chiric, ce-i cu el? Hristos se îngrijeşte şi nu-l lasă flămânzi pe 
puii de corb şi-L va lăsa flămând pe copilul unei muceniţe? Îl va ocroti mai bine 
decât ar face-o ea însăşi. 

lulita este dusă înaintea tiranului ca să se apere, împreună cu ea este şi Chiric. 
Tiranul îl desparte pe copil de mamă şi cu cuvinte dulci încearcă să-l atragă de 
partea lui, dar micul Chiric nu râdea la mângâierile tiranului şi începu să-şi facă 
rugăciunea şi să ceară ajutor de la Hristos. La un moment dat, Chiric a vrut să 
plece de la tiran şi să se ducă la mama lui, deoarece acela nu l-a lăsat i-a dat un 
picior puternic şi a strigat: Eu pe Hristos îl iubesc! 


Vă întreb cine a dat curajul şi puterea aceasta, acestui prunc, ca înaintea soldaţilor, 
înaintea tiranului, înaintea armelor să nu se teamă şi să-L mărturisească pe Hristos? 
Cine altul decât Hristos ? Nu este EI care a zis: “ Chiar dacă voi cei mari veţi tăcea, 
Eu din gurile pruncilor voi face să iasă cântări închinate lui Dumnezeu.” Hristos 
deci a dat putere micuţului Chiric să-L mărturisească. 


Tiranul auzindu-l pe micuțul Chinic predicându-l pe Hristos s-a mâniat, şi-a 1eşit 
din minţi, l-a apucat de picior, l-a învârtit în aer, l-a aruncat pe treptele de marmură 
ale curţii tribunalului, iar capul micuţului s-a lovit şi Chiric a rămas mort. 


Ce am spus mort? Trupul mort, dar sufletul micuţului mai uşor decât aripile 
îngerilor a zburat la ceruri şi acolo aştepta să vină şi mama lui. Nu a trecut mult 
timp şi a venit şi mama lui. 


Sfânta Iulita a fost chinuită mult, dar a rămas până la sfârşit statormcă. La sfârşit 
sabia unui soldat a fulgerat şi i-a tăiat capul lulitei. 


De acum lulita, muceniţa lui Hristos s-a dus şi s-a întâlnit cu fiul ei mucenic Chiric. 
Creştinii mei, auzind de această mucenicie nu vă emoţionaţi? O mamă şi un copil 
mai presus de toate au pus iubirea lui Hristos şi au jertfit toate, chiar cu propria 
viaţă. Unde există astăzi astfel de mame şi astfel de copii ? Astăzi se întâmplă exact 
contrariul. Pentru copil mama de mii de ori calcă Evanghelia şi se leapădă de 
Hristos, copii au devenit idoli şi Hristos nu valorează nimic. De acea va fi şi 
pedepsită această generație deoarece îl iubeşte pe Hristos mai puţin decât orice. 


Pe 15 iulie 1973 în ziua pomenirii Sfinților mucenici Chiric şi lulita, într-un sat din 
zona noastră Valori s-a sfințit cu ajutorul lui Dumnezeu o nouă Biserică, biserica 
satului în numele acestor doi sfinţi. 


Fie ca prin mijlocirile lor, Domnul să lumineze toate sufletele, să cunoască şi să 
simtă ce mare lucru este iubirea faţă de Hristos. 


Cu rugăciunile Sfinţilor mucenici Chiric şi lulita şi ale părintelui nostru Augustin, 
Doamne lisuse Hristoase, Dumnezeul nostru  luminează-ne, miluieşte-ne şi ne 
mântuieşte pe noi. Amin. 


(Mitropolitul Augustin de Florina - Predică la pomenirea Sfinţilor mucenici 
Chiric şi lulita - Deasupra tuturor iubirilor, iubirea lui Hristos) 


Canon de rugăciune către Sfinţii mucenici Chiric şi lulita, mama lui 


Troparul Sfinţilor mucenici Chiric şi ludita, mama lui, glasul al 4-lea: Mucenicii 
Tăi, Doamne, întru nevoinţele lor, cununile nestricăciunii au dobândit de la Tine, 
Dumnezeul nostru. Că având tăria Ta, pe chinuitori au învins; zdrobit-au şi ale 
demonilor neputincioase îndrăzniri pentru rugăciunile lor, mântuieşte sufletele noa- 
stre, Hristoase Dumnezeule. 


facere a lui losif 


Cântarea 1 


Irmos: Apa trecând-o ca pe uscat şi din răutatea Egiptului scăpând, israeliteanul 
striga: Mântuitorului şi Dumnezeului nostru să-l cântăm. 


Stih: Sfinţilor mucenici, rugaţi-vă lui Dumnezeu pentru noi. 


Propovăduind pe Cuvântul, cel ce cu adevărat S-a născut din Tatăl şi S-a întrupat 
din Fecioară, v-aţi făcut mărturisitori patimilor Lui, prin patimi şi prin moarte. 


Stih: Sfinţilor mucenici, rugaţi-vă lui Dumnezeu pentru noi. 


Dumnezeiasca muceniţă, ca o lună luminoasă fiind, împreună cu soarele, Sfântul 
mucenic Chiric, cel născut dintr-însa, luminează toată lumea cu razele minunilor. 


Stih: Sfinţilor mucenici, rugaţi-vă lui Dumnezeu pentru noi. 

In locul celor curgătoare ai schimbat cele ce nicidecum nu se mişcă, muceniţă şi 
purtând pe fiul tău în braţe, împreună cu el ai întunecat rătăcirea celor fără de lege 
şi a diavolului. 


Slavă Tatălui şi Fiului şi Sfântului Duh. 


Fiind de neam mărit, prin mucenicie şi prin chinuri de multe feluri te-ai făcut fucă a 
Impăratului celui Nemuritor, Sfântă muceniţă lulita. 


Şi acum şi pururea şi în vecii vecilor. Amin (a Născătoarei). 


Încetat-a moartea prin tine şi boldul iadului s-a prăpădit, Maică prea curată; că tu ai 
născut pe Stăpânul cel Nemuritor, care a fost omorât. 


Cântarea a 3-a 

Irmos: Doamne, cel ce ai făcut... 

Stih: Sfinţilor mucenici, rugaţi-vă lui Dumnezeu pentru noi. 

Învrednicitu-v-aţi de cămările cele cereşti şi desăvârşirea cea luminată şi de lauda 
cea veşnică, măriților mucenici, pierzând boldurile diavolului cu ostenelile păti- 


mirilor. 


Stih: Sfinţilor mucenici, rugaţi-vă lui Dumnezeu pentru noi. 


Ca un puişor frumos de porumbiţă curată ai urmat ei stând împotriva amăgitorului, 
care a venit la tine cu momeli şi s-a nevoit să te robească pe tine cel nebiruit, mărite 
mucenice Chiric. 

Slavă Tatălui şi Fiului şi Sfântului Duh. 

Pe şarpele cel trufaş, care şi-a pus gura la cer şi se lăuda să piardă pământul, un 
prunc fără de răutate, cu toată într-armarea Crucii, l-a surpat de tot la pământ şi l-a 
prăpădit. 

Şi acum şi pururea şi în vecii vecilor. Amin (a Născătoarei). 

Cuvântul, care a zidit toată lumea, nedeşertând sânurile cele părintești, a locuit în 
pântecele tău cel fără prihană şi S-a arătat Trup fără schimbare şi pe oameni i-a 
îndumnezeit, Preacurată. 

Irmosul: Doamne, cel ce ai făcut cele de deasupra crugului ceresc şi ai zidit Bise- 
rica, Tu pe mine mă întăreşte întru dragostea Ta, că Tu eşti marginea doririlor şi 
credincioşilor întărire, Unule, lubitorule de oameni. 


Cântarea a 4-a 


Irmos: Auzit-am, Doamne, taina iconomiei Tale, înţeles-am lucrurile Tale şi am 
prea slăvit Dumnezeirea Ta. 


Stih: Sfinţilor mucenici, rugaţi-vă lui Dumnezeu pentru noi. 


Cu un trup de prunc şi un cuget foarte întreg, mucenice, ai surpat pe începătorul 
răutăţii, pe cel ce a lucrat cu răutate viclenirea. 


Stih: Sfinţilor mucenici, rugaţi-vă lui Dumnezeu pentru noi. 


Ca o vie foarte roditoare, muceniţă lulita, ai odrăslit strugurele, pe Sfântul Chiric 
cel cu adevărat viteaz, din care picură vinul cel dulce al muceniciei. 


Stih: Sfinţilor mucenici, rugaţi-vă lui Dumnezeu pentru noi. 


Cu milostivire te uitai la mucenic ca o mieluşea la miel, Sfântă ulita, cea vrednică 
de minune, fiind junghiată, muceniţă mărită. 


Slavă Tatălui şi Fiului şi Sfântului Duh. 


Cu dumnezeiască smerenie fiind îngrădiţi, purtătorilor de chinuri, aţi surpat pe 
tiranul cel trufaş şi aţi luat cununile biruinţei. 


Şi acum şi pururea şi în vecii vecilor. Amin (a Născătoarei). 


Legile firii se schimbă, Preacurată, întru naşterea ta cea mai presus de fire că ai 
născut pe Ziditorul mai presus de minte şi de cuvânt. 


Cântarea a 5-a 


Irmos: Pentru ce m-ai lepădat de la faţa Ta, Cel ce eşti lumină neapusă şi m-a 
acoperit întunericul cel străin pe mine, ticălosul? Te rog, întoarce-mă şi la lumina 
poruncilor Tale îndreptează căile mele. 


Stih: Sfinţilor mucenici, rugaţi-vă lui Dumnezeu pentru noi. 


Fiindu-ţi trupul întins şi sfârşit de bătăi, cugetătorule de Dumnezeu, te-ai dezbrăcat 
de nevrednicia stricăciunii şi te-ai îmbrăcat cu podoaba cu care Cel Singur Născut 
din Fecioară, purtând trup, a îmbrăcat pe oameni, îndumnezeindu-i. 


Stih: Sfinţilor mucenici, rugaţi-vă lui Dumnezeu pentru noi. 


Ai fost dezbrăcată până la piele, muceniţă pururea pomenită, lulita. Dar, nebăgând 
în seamă ruşinea cea trupească şi îmbărbătându-te vitejeşte, cu ruşine veşnică ai 
îmbrăcat pe vrăjmaşul, care a dezbrăcat odinioară pe Eva. 


Slavă Tatălui şi Fiului şi Sfântului Duh. 


Tăindu-ţi-se capul, muceniţă, ai zdrobit capul şarpelui şi fiind lipsită de avere, ai 
moştenit Împărăţia cea cerească, care nu se mută, dobândind împărăţia împreună cu 
toți mucenici, prea lăudată. 


Şi acum şi pururea şi în vecii vecilor. Amin (a Născătoarei). 


Dumnezeu, Cuvântul lui Dumnezeu, a luat din tine Trup cu minte şi cu suflet. Şi 
din milostivire S-a făcut Om şi m-a îndumnezeit pe mine, cel ce am fost lepădat 
pentru călcarea poruncii pe Acela roagă-L să mântuiască pe toată lumea, Preasfântă 
Fecioară. 


Cântarea a 6-a 

Irmos: Rugăciunea mea voi înălța către... 

Stih: Sfinţilor mucenici, rugaţi-vă lui Dumnezeu pentru noi. 

Prin ocârmuirea Crucii au înotat prea lăudaţu în apa cea nestatornică a chinurilor 
celor multe şi vădit au ajuns la limanul cel prea lin, înecând pe Faraon cel nevăzut 
în pâraiele sângiuirilor lor. 

Stih: Sfinţilor mucenici, rugaţi-vă lui Dumnezeu pentru noi. 

Intru cinstită pomenirea ta, muceniţă lulita, cetatea Iconiei, care te-a crescut, dăn- 
țuieşte şi Tarsul se laudă. Căci în el ţi-ai săvârşit nevoinţa muceniciei, împreună cu 
fiul tău şi te-ai învrednicit de cununile biruinţei. 

Slavă Tatălui şi Fiului şi Sfântului Duh. 

N-ai băgat în seamă chinurile cele de multe feluri, prea lăudată şi te-ai arătat 
turturea foarte frumoasă şi zburând împreună cu puişorul tău şi înălțându-te foarte 
înțelepţeşte peste toate cursurile şarpelui, te-ai odihnit la locaşurile cele cereşti. 

Şi acum şi pururea şi în vecii vecilor. Amin (a Născătoarei). 

Cu secera cea tăietoare a rugăciunilor tale, Doamnă, te rog taie din rădăcină cuge- 
tele cele rele ale sufletului meu şi-l arată pe el roditor, că ai născut pe Dumnezeu, 
Săditorul şi Mântuitorul tuturor. 

Irmosul: Rugăciunea mea voi înălța către Domnul şi Lui voi spune mâhnirile mele. 
Că s-a umplut sufletul meu de răutăţi şi viaţa mea s-a apropiat de iad şi ca lona mă 
rog: Dumnezeule, din stricăciune scoate-mă. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


În braţe purtând muceniţa lui Hristos, Sfânta Iulita pe mucenicul Chiric, în pri- 
velişte ca o maică bucurându-se, a grăit: Tu eşti, Hristoase, lauda mucenicilor. 


Cântarea a 7-a 


Irmos: Tinerii evreieşti au călcat în cuptor văpaia cu îndrăzneală şi focul în rouă l- 
au schimbat, grăind: Binecuvântat eşti, Doamne Dumnezeule, în veci. 


Stih: Sfinţilor mucenici, rugaţi-vă lui Dumnezeu pentru noi. 

Zdrobindu-ţi trupul cu toiege, călcătorul de lege nicidecum nu a strămutat întărirea 
gândului tău, cugetătoare de Dumnezeu, Sfântă muceniţă lulita, că ţineai în mână 
toiag de putere: Crucea lui Hristos. 


Stih: Sfinţilor mucenici, rugaţi-vă lui Dumnezeu pentru noi. 


Păuiumitorui lui Hristos cu ploile sângiuirilor, care li s-au vărsat, au stins focul 
necredinţei, grăind: Binecuvântat eşti, Doamne Dumnezeule, în veci. 


Slavă Tatălui şi Fiului şi Sfântului Duh. 


Purtând în braţe, muceniţă, pe cel ce l-ai născut, ai venit la luptă şi îndoit ai săvârşit 
chinuirea cea bună, grăind: Doamne Dumnezeule, bine eşti cuvântat. 


Şi acum şi pururea şi în vecii vecilor. Amin (a Născătoarei). 


Urmând cuvintelor tale, te fericim toate neamurile, Doamnă, că te-ai arătat Maică 
Fericitului Dumnezeu, care face fericiţi pe cei ce cred într-Insul. 


Cântarea 8-a 

Irmos: Cei ce s-au făcut cu darul... 

Stih: Sfinţilor mucenici, rugaţi-vă lui Dumnezeu pentru noi. 

Stelele cele luminoase, care nerătăcit sunt înfipte pe întărirea Bisericii şi luminează 
pământul cu minunile, sunt cinstite astăzi cu credinţă de toţi cei ce binecuvântează 


cu laude pe Hristos în veci. 


Stih: Sfinţilor mucenici, rugaţi-vă lui Dumnezeu pentru noi. 


Arătatu-te-ai, cugetătoare de Dumnezeu, rădăcină sădită de Dumnezeu şi adu- 
când ca o ramură tinerică pe cinstitul tău fiu, ai veştejit odraslele necredinţei, 
strigând împreună cu el şi zicând: pe Tine Te prea înălțăm, Hristoase, în veci. 
Binecuvântăm pe Tatăl şi pe Fiul şi pe Sfântul Duh, Dumnezeu. 

Fiind tu junică, prea frumoasă ulita, aduci ca pe un vițel tânăr pe măritul mucenic 
Chiric jertfă vie, Mielului celui ce a răsărit din Fecioară şi a fost Junghiat pentru 
milostivirea Sa cea desăvârşită. 

Şi acum şi pururea şi în vecii vecilor. Amin (a Născătoarei). 

Intrupându-Se Cuvântul din prea curatele tale sângiuiri, Doamnă prea curată, a 
îndumnezeit, prin dumnezeiasca cunoştinţă, pe cei plecaţi mai înainte către patimile 
trupului cele necuvântătoare, pe Acela II prea înălțăm întru toţi vecii. 


Irmosul: 


Să lăudăm să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Cei ce s-au făcut cu darul Tău biruitori tiranului şi văpăui, tinerii cei ce au păzit 
foarte poruncile Tale, au cântat: Binecuvântaţi, toate lucrurile Domnului, pe 
Domnul. 

Cântarea a 9-a 

Irmos: Înfricoşatu-s-a tot auzul... 

Stih: Sfinţilor mucenici, rugaţi-vă lui Dumnezeu pentru noi. 

Racla măriților pătimitori, adăpându-se de darul Dumnezeiescului Duh, poartă 
tămăduire. Veniţi de luaţi şi vă sfinţiţi sufletele şi vă curăţiţi de boli, cei ce sunteţi 
iubitori de mucenici, slăvind pe Dătătorul bunătăţilor. 


Stih: Sfinţilor mucenici, rugaţi-vă lui Dumnezeu pentru noi. 


Ca nişte trandafiri, ca nişte crini cu bun miros, ca nişte odrasle dumnezeieşti ale 
Raiului, aţi înflorit în văile muceniceşti, fericiţilor, picurând veselia cea făcătoare 


de miresme şi veselind inimile şi sufletele credincioşilor cu bună mireasmă de 
taină. 


Stih: Sfinţilor mucenici, rugaţi-vă lui Dumnezeu pentru noi. 


Înfrumuseţatu-v-aţi, buni biruitori mucenici, cu rănile cele muceniceşti şi în chip 
vădit asemănându-vă cu îngerii, staţi înaintea lui Hristos Dumnezeu, purtând 
luminat diadema biruinţei veselitoare şi cerând iertare de păcate pentru cei ce vă 
cinstesc pe vol. 


Slavă Tatălui şi Fiului şi Sfântului Duh. 


Muceniţa ca o mieluşea, aducându-și pe fiul său ca pe un miel, a trecut prin mij- 
locul lupilor neatinsă şi s-a sălăşluit de-a pururea în Staulul cel ceresc. Cu 
rugăciunile lor, Doamne, mântuieşte-ne pe noi, care cinstim pomenirea lor cea 
sfințită. 


Şi acum şi pururea şi în vecii vecilor. Amin (a Născătoarei). 


Luminează-mi, uşă a Luminii, sufletul meu cel orbit de patimi, întunecat de cugete 
viclene şi primejduit şi mă fereşte de supărări, de nevoi şi de necazuri, ca să te 
slăvesc pe tine, Ceea ce eşti nădejdea şi întărirea credincioşilor. 


Irmosul: Infricoşatu-s-a tot auzul de nespusa lui Dumnezeu pogorâre, căci Cel 
Preaînalt de voie S-a pogorât până şi la trup, din pântece fecioresc făcându-Se Om 
pentru aceea, pe prea curata Născătoare de Dumnezeu credincioşii o slăvim. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 
hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară curată, 
atunci să-mi dăruieşti ajutorul tău, că pe tine te am nădejde eu, robul tău. 


Veniţi, iubitorilor de mucenici, să lăudăm pe mărgăritarele cele înţelegătoare şi 
nevoitorii Domnului: pe Chiric şi pe maica lui. Căci, hrănindu-l pe el cu lapte timp 
de trei ani, l-a adus jertfă fără de prihană lui Dumnezeu pentru aceea, a luat de sus, 
împreună cu dânsul, cununile biruinţei şi se veselesc împreună cu Hristos, către 
care să strigăm cu credinţă: rugaţi-vă lui Hristos Dumnezeu, să dăruiască iertare de 
greşeli celor ce cu dragoste prăznuiesc sfântă pomenirea voastră. 


Sedelna Preasfintei Născătoare de Dumnezeu, glasul al 8-lea. Podobie: Pe 
Înţelepciunea şi Cuvântul în pântecele tău zămislind fără ardere, Maica lui 
Dumnezeu, în chip de negrăit ai născut pe Cel ce a făcut toate şi în braţele tale ai 
avut pe Cel ce ţine toate şi la sân ai hrănit pe Cel ce hrăneşte lumea. Pentru aceasta, 
te rog pe tine, Preasfântă Fecioară, să mă izbăveşti de greşeli, când va fi să stau 
înaintea feţei Ziditorului meu, Stăpână Fecioară curată, atunci să-mi dăruieşti 
ajutorul tău, că pe tine te am nădejde eu, robul tău. 


Preasfântă Fecioară Maica lui Dumnezeu, te rog vindecă cumplitele patimi ale 
sufletului meu şi-mi dăruieşte iertare de greşeli mie, celui ce nebuneşte le-am făcut, 
sufletul mi-am spurcat şi trupul mi-am întinat, ticălosul. Vai mie! Ce voi face în 
ceasul acela, când îngerii vor despărți sufletul meu de săracul meu trup? Atunci fii 
mie ajutătoare şi folositoare, că pe tine te avem nădejde noi, robii tăi. 


Sedelna Sfintei Cruci şi a Preasfintei Născătoare de Dumnezeu, glasul al 8-lea. 
Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Pe Mielul şi Păstorul şi Mântuitorul, dacă L-a văzut Mieluşeaua pe Cruce, s-a 
tânguit lăcrimând şi cu amar grăind: lumea se bucură luând izbăvire, iar pântecele 
meu se aprinde, văzând Răstignirea Ta, pe care o rabzi pentru milostivirea milei. 
Îndelung Răbdătorule Doamne, Adâncule al milei şi Izvorule al bunătăţilor, 
milostiveşte-Te şi dăruieşte iertare de greşeli celor ce laudă cu credință dumne- 
zeieştile Tale patimi. 


iric! 


ulita şi Chi 


ICI 


vă, Sfinţilor mucen 


Bucuraţi- 


